KINNITATUD

RMK õigus- ja hangete osakonna

juhataja käskkirjaga nr 1-47.3087/1

## Hanke nimetus ja viitenumber

* 1. Hanke nimetus: **Reiu taimlate piirdeaedade ehitus**
  2. Riigihanke viitenumber: 278607
  3. Klassifikatsioon: 45341000-9 Piirete paigaldamine; 45342000-6 Aedade paigaldamine
  4. Hankemenetluse liik: avatud hankemenetlus

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR ). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR -i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR -i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## Tööde tehniline kirjeldus, nõuded töö teostamiseks

* 1. Tellitakse RMK Kuresaare seemla ja Reiu taimla piirdeaedade ehitustöid.
  2. Hankemenetlus on jagatud **kaheks (2) osaks:**
     1. hankeosa 1 – Kuressaare seemla piirdeaed
     2. hankeosa 2 – Reiu taimla territooriumi piirdeaed
  3. Igas hankeosas sõlmitakse hankeleping ühe pakkujaga. Pakkuja võib esitada pakkumuse ühele või mitmele hanke osale.
  4. **Tehniline kirjeldus** 
     1. **Hankeosa 1- Kuressaare seemla piirdeaed**
        1. Vajalik on Kuressaare seemla (Nasva alevik, Saaremaa vald, Saare maakond, katastritunnus 34801:008:0061) ümber ehitada uus piirdeaed. Enne uue piirdeaia paigaldamist on vajalik olemasolev vana piirdeaed koos metallist, betoonist ja puidust tugipostidega eemaldada ning tekkinud jäätmed likvideerida. Samuti on vajalik eemaldada seemla sees paiknev ca 150 m pikkune vana piirdeaed koos metallist postide ja võrguga. Ehitatava piirdeaia kogupikkus on ca 1500 meetrit, selle ligikaudne paiknemine on toodud joonisel 1.

Joonis 1. Ehitatava piirdeaia ligikaudne paiknemine Kuressaare seemlas

* + - 1. Ehitatav piirdeaed peab vastama järgmistele tingimustele:
         1. Piirdeaed rajatakse ümber Kuressaare seemla. Uus aed ehitatakse sõltuvalt seemla küljest olemasolevast vanast aiast 1-10 m sissepoole. Töö sisaldab lisaks uue piirdeaia ehitusele vana aiavõrgu ja aiapostide eemaldamist ning tekkinud jäätmete utiliseerimist. Arvestada tuleb, et vana aiavõrk on kohati puude okstest läbi kasvanud ja selle eemaldamine võib olla raskendatud. Ca 300 m pikkusel lõigul tuleb enne aia ehitamist eemaldada ka kuni 2 m laiuselt lehtpuuvõsa.
         2. Uue piirdeaia rajamisel kasutada 2-meetri kõrgust aiavõrku, alt tihedama silmaga (nn loomavõrk). Tihedamate silmade arv peab olema võrgu alumisest servast lugedes 12. Võrgu traadi läbimõõt peab olema vähemalt 1,8 mm, servatraatide läbimõõt vähemalt 2,0 mm.
         3. Aiapostidena kasutada vähemalt 3-meetri pikkuseid ja 48 mm läbimõõduga metallposte. Postid peavad paiknema vähemalt 0,8 m sügavuselt ja tugevalt pinnases. Aiapostide omavaheline vahekaugus võib olla maksimaalselt 3 meetrit. Iga 50 m aia pikkuse kohta tuleb paigaldada võrguposti kahelt poolt aia kulgemise suunas toetavad diagonaalpostid. Aia nurgad ja väravapostid tuleb samuti toestada diagonaalpostidega.
         4. Aiavõrk tuleb korralikult pingutada ja postidele kinnitada kinnitusvahenditega vähemalt viiest kohast posti kohta, kusjuures 3 kinnitust peavad olema võrgu tihedamas osas. Postidele kinnitatud võrgu alumine serv peab paiknema maapinnal. Piirdeaia lõikumisel kraavidega tuleb takistada aiavõrgu ja kraavi põhja vahelise ava vahelt jäneste ning suurulukite läbipääs, näiteks pinnasesse kinnitatud ja võrguga ühendatud metallrestiga.
         5. Piirdeaia võrk peab asuma piiratavast alast väljaspool ja postid seespool.
         6. Aeda sisenemiseks on vajalik paigaldada kaks väravat. Väravad peavad olema kahe tiivalised, 100 x 100 mm kuumtsingitud postidega metallraamidel, millele on kinnitatud aiapaneelid. Väravate laius on vähemalt 6 meetrit. Väravad peavad olema kergesti avatavad ja suletavad ühe inimese poolt.
         7. Seemla sees paiknev ca 150 m pikkune vana piirdeaed koos aiavõrgu ja metallist postidega eemaldada ning tekkinud jäätmed utiliseerida.
         8. Piirdeaia ehitamisel tuleb arvestada järgnevate katastriüksuse kitsendustega: elektrimaakaabelliin.
      2. **Tööde teostamise tähtaeg** (tööde lõpetamine): **3 (kolm) kuud** alates lepingu sõlmimisest.
      3. **Objektiga on kohustuslik eelnev juhendatud tutvumine tööde teostamise asukohas** hankija määratud aegadel, erandina kokkuleppel muul ajal**: 21. mai 2024 kell 12.00 - 16.00 või 23. mai 2024 kell 9.00-13.00**, eelnevalt registreeruda: RMK Reiu taimla traktorist Veljo Valk, telefon: 56657872.
      4. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
      5. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
      6. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
    1. **Hankeosa 2 – Reiu taimla territooriumi piirdeaed**
       1. Vajalik on Reiu taimla (Reiu küla, Häädemeeste vald, Pärnu maakond, katastritunnus 84801:001:1083) ümber ehitada uus piirdeaed. Enne uue piirdeaia paigaldamist on vajalik olemasolev vana piirdeaed koos betoonist (metallist, puidust) tugipostidega ja võrguga eemaldada ning tekkinud jäätmed likvideerida. Samuti on vajalik eemaldada seemla sees paiknev ca 158 m pikkune vana piirdeaed koos betoonist postide ja võrguga.

Pilt, millel on kujutatud tekst, kaart

Kirjeldus on genereeritud automaatselt   
Joonis 2. Reiu taimla ehitatava aia ligikaudne paiknemine.

* + - 1. Ehitatava piirdeaia kogupikkus on ca 2650 meetrit.
      2. Ehitatav piirdeaed peab vastama järgmistele tingimustele:
         1. Piirdeaed rajatakse ümber Reiu taimla. Uus aed ehitatakse võimalusel vana aiaga samale liinile, erandiks lõigud lõuna (kuusehekist sissepoole toomine kuni ca 1m) ja lääne küljes. Töö sisaldab lisaks uue piirdeaia ehitusele vana aiavõrgu ja aiapostide eemaldamist ning tekkinud jäätmete utiliseerimist. Arvestada tuleb, et vana aiavõrk on kohati puude okstest läbi kasvanud ja selle eemaldamine võib olla raskendatud. Kogu perimeetri ulatuses tuleb enne aia ehitamist eemaldada lehtpuuvõsa selle esinemisel 2m laiuselt. Kokku ca 400 m pikkustel lõikudel (joonisel kollasega märgitud) tuleb võsa eemaldada kraavilt 5 m laiuselt.
         2. Uue piirdeaia rajamisel kasutada 2-meetri kõrgust aiavõrku, alt tihedama silmaga (nn loomavõrk). Tihedamate silmade arv peab olema võrgu alumisest servast lugedes 12. Võrgu traadi läbimõõt peab olema vähemalt 1,8 mm, servatraatide läbimõõt vähemalt 2,0 mm.
         3. Aiapostidena kasutada vähemalt 3-meetri pikkuseid ja 48 mm läbimõõduga metallposte. Postid peavad paiknema vähemalt 0,8 m sügavuselt ja tugevalt pinnases. Aiapostide omavaheline vahekaugus võib olla maksimaalselt 3 meetrit. Iga 50 m aia pikkuse kohta tuleb paigaldada võrguposti kahelt poolt aia kulgemise suunas toetavad diagonaalpostid. Aia nurgad ja väravapostid tuleb samuti toestada diagonaalpostidega.
         4. Aiavõrk tuleb korralikult pingutada ja postidele kinnitada kinnitusvahenditega vähemalt viiest kohast posti kohta, kusjuures 3 kinnitust peavad olema võrgu tihedamas osas. Postidele kinnitatud võrgu alumine serv peab paiknema maapinnal. Piirdeaia lõikumisel kraavidega tuleb takistada aiavõrgu ja kraavi põhja vahelise ava vahelt jäneste ning suurulukite läbipääs, näiteks pinnasesse kinnitatud ja võrguga ühendatud metallrestiga.
         5. Piirdeaia võrk peab asuma piiratavast alast väljaspool ja postid seespool.
         6. Vajalik on paigaldada kolm tiibväravat ja üks jalgvärav. Tiibväravad peavad olema kahe tiivalised, 100 x 100 mm kuumtsingitud postidega metallraamidel, millele on kinnitatud aiapaneelid. Väravate laius on vähemalt 6 meetrit. Väravad peavad olema kergesti avatavad ja suletavad ühe inimese poolt.
         7. Olemasolev peavärav puhastatakse ja värvitakse.
      3. **Tööde teostamise tähtaeg** (tööde lõpetamine): **3 (kolm) kuud** alates lepingu sõlmimisest.
      4. **Objektiga on kohustuslik eelnev juhendatud tutvumine tööde teostamise asukohas** hankija määratud aegadel, erandina kokkuleppel muul ajal: **22. mai 2024 kell 12.00 - 16.00 või 24. mai 2024 kell 9.00-13.00,** eelnevalt registreeruda: RMK Reiu taimlajuht Rein Anniko, telefon: 5262977
      5. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
      6. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
      7. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  1. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.
  2. Hankija hindab vastavaks tunnistatud pakkumusi iga hankeosa kohta eraldi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse igas hankeosas eraldi. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse iga hankeosa kohta eraldi.
  3. Juhul, kui ühes hankeosas on võrdselt odavama maksumusega (suurima punktisummaga) pakkumuse esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse igas hankeosas hankeleping vastavas hankeosas edukaks tunnistatud kvalifitseeritud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  4. Hankija võib sõlmida hankelepingu sama eduka pakkujaga mitme hankeosa ja/või pakkumuse kohta koos.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused s.h hankeosade kaupa eraldi, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid